གོང་གི་དོན་ཚན་འདི་དག་ནི་བཟང་སྤྱོད་ཀྱི་བྱ་བ་གལ་འགངས་ཆེན་པོ་ཞིག་ཡིན་མོད།ཀྲུང་གོའི་བྱིས་སྒྲུང་ནང་དུ་ཡང་དེ་ལྟར་མཛུབ་མོས་རི་སྟོན་གྱི་ཚུལ་དུ་བཤད་ཡོད།དཔེ་དང་དོན་གྱིས་མཚོན་ཚུལ་གྱི་ལམ་ནས་སློབ་གསོའི་རྨང་གཞི་ཡང་དག་ཅིག་ལོ་ཆུང་བྱིས་པའི་རྒྱུད་ལ་ས་བོན་ལྟར་འཇོག་གི་ཡོད།དཔེ་དང་དོན་གྱིས་མཚོན་ཚུལ་ནི་ཆེས་སྔ་མོ་ནས་བོད་ལ་ཡོད་པའི་རིག་གནས་ཤིག་ཡིན་ལ།འདི་ལྟ་བུའི་ལམ་ནས་ཁ་གསལ་གོ་བདེ་མོ།སྤྲོ་སྣང་ལྡན་ཞིང་མི་རིགས་ཀྱི་ཁྱད་ཆོས་ཡོད་པའི་བྱིས་སྒྲུང་འབྲི་ཐུབ་ན་ཤིན་ཏུ་བཟང་ངོ་སྙམ།